钦定古今图书集成/明伦汇编/官常典/第461卷 > 谢艾
## 钦定古今图书集成/明伦汇编/官常典/第461卷 > 谢艾

按《晋书张轨传》，轨曾孙重华自称凉州牧、西平公，假
凉王石季龙，使王擢、麻秋等侵寇不辍，金城太守张
冲降于秋，于是凉州振动。重华扫境内，使其征南将
军裴恒御之。恒壁于广武，欲以持久弊之。牧府相司
马张耽言于重华曰：“臣闻国以兵为强，以将为主。主
将者，存亡之机，吉凶所系。故燕任乐毅，克平全齐，及
任骑劫，丧七十城之地。”是以古之明君，靡不慎于将
相也。今之所要，在于军师。然议者举将，多推宿旧，未
必妙尽精才也。且韩信之举，非旧名也；穰苴之信，非
旧将也；吕蒙之进，非旧勋也；魏延之用，非旧德也。盖
明王之举，举无常人；才之所能，则授以大事。今强寇
在郊，诸将不进，人情骚动，危机稍逼。“主簿谢艾，兼资
文武，明识兵略，若授以斧钺，委以专征，必能折冲御
侮，歼殄凶类。”重华召艾，问以讨寇方略，艾曰：“昔耿弇
不欲以贼遗君父，黄权愿以万人当寇。乞假臣兵七

中，艾曰：“枭，邀也，六博得枭者胜。今枭鸣牙中，克敌之
兆。”于是进战，大破之，斩首五千级。重华封艾为福禄
县伯，善待之。诸宠贵恶其贤，共毁谮之，乃出为酒泉
太守。麻秋进攻枹罕，与晋阳太守郎坦以城大难守，
宜弃外城。武城太守张悛曰：“弃外城则大事去矣，不
可以动众心。”宁戎校尉张璩从之，固守大城。秋率众
八万，围堑数重，云梯电车，地突百道，皆通于内城中
亦应之，杀伤秋众已数万。季龙复遣其将刘浑等率
步骑二万会之。郎坦恨言之，不从，教军士李嘉潜与
秋通，引贼千馀人上城西北隅。璩使宋修、张弘、辛挹、
郭普距之，短兵接战，斩二百馀人，贼乃退。璩戮李嘉
以徇，烧其攻具。秋退保大夏，谓诸将曰：“我用兵于五
都之间，攻城略地，往无不捷。及登秦、陇，谓有征无战，
岂悟南袭仇池，破军杀将，筑城长最，匹马不归。及攻
此城，伤兵挫锐，殆天所赞，非人力也。”季龙闻而叹曰：
“吾以偏师定九州，今以九州之力困于枹罕，真所谓
彼有人焉，未可图也！”重华以谢艾为使持节、军师将
军，率步骑三万，进军临河。秋以三万众距之。艾乘轺
车，冠白帢，鸣鼓而行。秋望而怒曰：“艾年少书生，冠服
如此，轻我也！”命黑槊龙骧三千人驰击之，艾左右大
扰。左战帅李伟劝艾乘马，艾不从，乃下车踞胡床，指
麾处分。贼以为伏兵发也，惧不敢进。张瑁从左，南缘
河而截其后，秋军乃退。艾乘胜奔击，遂大败之，斩秋
将杜勋、汲鱼，俘斩一万三千级，秋匹马奔大夏。重华
论功，以谢艾为太府左长史，进封福禄县伯，邑五千
户，帛八千疋麻。秋又据枹罕，有众十二万，进屯河内。
遣王擢略地晋兴、广武，越洪池岭至于曲柳，姑臧大
震。重华议欲亲出距之，谢艾因谏以为不可。别驾从
事索遐进曰：“贼众甚盛，渐逼京畿。君者，国之镇也，不
可以亲动。左长史谢艾，文武兼资，国之方召，宜委以
推毂之任。殿下居中作镇，授以筭略，小贼不足平也。”
重华纳之。于是以艾为使持节、都督征讨诸军事、行
卫将军，遐为军正将军，率步骑二万距之。艾建牙旗
盟将士，有西北风吹旌旗东南指，遐曰：“风为号令，今
能令旗指之，天所赞也，破之必矣。”军次神鸟，王擢与
前锋战，败，遁还河南。还讨叛卤斯骨真万馀落，破之，
斩首千馀级，俘擒二千八百，获牛羊十馀万头。